《西崦人家》
宋代·李复

处阴体生痾，居高地多风。结庐西崦间，温凊适炎冬。

长杨带疏西，绿畦分西东。门前涧水流，系柳横桥通。

汲浅泉更甘，种沃年长丰。生理左右足，家有百岁翁。

乃知淳朴全，能完造化功。何必济渌河，晏寝玄华宫。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。